René Goscinny

**René Goscinny** (1926&ndash;1977) var en fransk tegneserieforfatter og -redaktør. Han er særlig kjent for sine manus til tegneserien Asterix, som han skapte sammen med tegneren Albert Uderzo. Han skrev også  manus til *[[Lucky Luke]]* fra 1955 til 1977. 

## Liv og virke
### Bakgrunn
Goscinny ble født i Paris i en familie av jødisk avstamning. Foreldrene var Stanisław *Simkha* Gościnny (etternavnet betyr *gjestfri* på polsk), en kjemiingeniør fra Warszawa i Polen, og Anna Bereśniak-Gościnna fra Chodorków, en liten polsk landsby i et område som senere ble del av Ukraina. Stanisław og Anna møtte hverandre i Paris og ble gift i 1919. Claude, Renés storebror, ble født den 10. desember 1920.

Gościnny-familien flyttet til Buenos Aires i Argentina to år etter Renés fødsel, på grunn av at Stanisław hadde fått arbeid der. Han hadde en lykkelig barndom i Buenos Aires og var elev på franske skoler. Han begynte å tegne tidlig, inspirert av illustrerte historier som han likte å lese.

I desember 1943, året etter at han var ferdig med skolen, mistet 17 år gamle Goscinny sin far, som døde av hjerneblødning. Han måtte så finne seg en jobb. Året etter fikk han seg en stilling som bokholder i en dekkfabrikk, og da han ble avskjediget året etter ble han illustratør i et reklamebyrå.

Goscinny forlot Argentina sammen med sin mor og flyttet til New York i 1945, for å flytte inn hos onkelen Boris som bodde der. For å unnslippe tjeneste i det amerikanske militæret reiste han til Frankrike for å slutte seg til den franske hær i 1946. Han tjenestegjorde i Aubagne i 141. bataillon d'infanterie alpine. Han ble forfremmet til overkorporal, ble utnevnt som illustratør for regimentet og tegnet illustrasjoner og plakater til hæren.

### Første større tegnearbeid
Det følgende år arendei han med en illustrert versjon av Honoré de Balzacs novelle *La fille aux yeux d'or* («Piken med de gyldne øynene») og vendte tilbake til New York. En tid var han arbeidsløs, men i 1948 begynte han å arbeide i et lite studio med de fremtidige *Mad*-tegnere Will Elder, Jack Davis og Harvey Kurtzman. Goscinny ble art director ved Kunen Publishers, der han skrev fire barnebøker. Her møtte han Joseph Gillain, bedre kjent som Jijé, og Maurice de Bevere, som var kjent som Morris, forfatter og tegner av serien *[[Lucky Luke]]*, som Goscinny skrev fra 1955 til sin død i 1977. 

Senere møtte han Georges Troisfontaines, sjef for World Press Agency, som overbeviste Goscinny om å vende tilbake til Paris og arbeide for hans byrå som leder kontoret i 1951. Her møtte han Albert Uderzo, som han innledet et mangeårig samarbeide med. De startet med å arbeide for *[[Bonnes Soirées]]*, et kvinnemagasin som Goscinny skrev *Sylvie* for. Goscinny og Uderzo lanserte også seriene *Jehan Pistolet* og *Luc Junior* i *[[La Libre Junior]]*.

I 1955 grunnla Goscinny syndikatet Edipress/Edifrance sammen med Jean-Michel Charlier, Albert Uderzo og Jean Hébrad. Det lanserte publikasjoner som *Clairon* for en fabrikk og *Pistolin* for en sjokoladeprodusent. Goscinny og Uderzo samarbeidet om serien *Bill Blanchart* i Jeannot, *Pistolet* i Pistolin og *Benjamin et Benjamine* i magasinet av samme navn. Under pseudonymet Agostini skrev Goscinny *[[Le petit Nicolas|Le Petit Nicolas]]* for Jean-Jacques Sempé i *[[Le Moustique]]* og senere *[[Sud-Ouest]]* og *[[Pilote]]*. 

I 1956 begynte Goscinny å samarbeide med magasinet *[[Tintin (magasin)|Tintin]]*. Han skrev noen noveller for Jo Angenot og Albert Weinberg og arbeidet på *Signor Spaghetti* med Dino Attanasio, *Monsieur Tric* med Bob de Moor, *Prudence Petitpas* med Maurice Maréchal, *Globul le Martien* og *Alphonse* med Tibet, *Strapontin* med Berck og *[[Modeste et Pompon]]* med André Franquin. En tegneserie gjort sammen med Uderzo, *[[Umpa-pa]]*, ble også utgitt i *Tintin* i 1958-1962. I tillegg fremtrådte Goscinny i magasinet *[[Paris-Flirt]]* (*Lili Manequin* med Will) og *[[Vaillant]]* (*Boniface et Anatole* med Jordom, *Pipsi* med Godard).

### ''Pilote'' og ''Asterix''
I 1959 begynte Édifrance/Édipresse å syndikere tegneseriemagasinet *[[Pilote]]*. Goscinny ble en av de mest produktive skribenter i bladet. I dets første nummer lanserte han sin mest berømte tegneserie, *Asterix*, sammen med Uderzo. Denne serie ble en øyeblikkelig hit, og ble senere kjent over hele verden. Goscinny gjenstartet også serien *Le Petit Nicolas* og *Jehan Pistolet*, senere Jehan Soupolet. Goscinny begynte seriene *Jacquots le Mousse* og *Tromblon et Bottaclou* med Godard. Bladet ble kjøpt av Georges Dargaud i 1960, og Goscinny ble redaktør. Han begynte også nye serier som *Les Divagations de Monsieur Sait-Tout*, *La Potachologie Illustrée*, *Les Dingodossiers* og *La Forêt de Chênebeau* (med Mic Delinx). Med Tabary lanserte han *Calife Haroun El Poussah in Record*, en serie som senere ble videreført i Pilote som Iznogoud. Med Raymond Macherot skapte han *Pantoufle* for *Spirou*.

## Død
Goscinny døde 51 år gammel i Paris den 5. november 1977 under en hjertestresstest på kontoret til sin lege. Han ble begravet på den jødiske kirkegården i Nice.

Etter Goscinnys død fortsatte Uderzo med å produsere *Asterix*-serien, selv om det skjedde i et meget langsommere tempo med én til tre bøker hvert femte år. Mottagelsen av bøkene skrevet uten Goscinny har vært blandet.

## Minnesmerker og hedersbevisninger

* I 1992 ble en barneskole i Saint-André-sur-Orne, som ligger i departementet Calvados, oppkalt etter Goscinny; skolen kalles *l’école primaire René-Goscinny*.
* I landsbyen Ceaucé, som ligger i Orne, ligger *collège René-Goscinny*.
* I byen Sainte-Luce-sur-Loire, som ligger i departementet Loire-Atlantique, ligger mediateket René-Goscinny.
* I Cannes har to skoler og én barnehage blitt oppkalt etter Goscinny.
* I 1988 stiftet René Goscinnys enke Gilberte Goscinny og forleggeren Guy Vidal prisen ''Prix René-Goscinny'', som har som formål å gi oppmerksomhet og støtte arbeidet til en ung tegneseriekunstner.
* I 1992 ble det franske gymnaset i Warszawa omdøpt til *lycée René-Goscinny*, til minne om René Goscinnys familiebakgrunn med tilknytning til Polen. Den 25. september 2013 ble det avduket en portrettbyste av René Goscinny foran skolen; bysten er laget av den polske skulptøren Jacek Kowalski. Tilstede ved avdukingen var, foruten alle skolens elever, blant andre tegneseriekunstnerens datter Anne Goscinny og den franske ambassadøren til Polen Pierre Buhler. Dette var verdens første statue av René Goscinny.
* I byen Valdoie i departementet Territoire de Belfort ligger *collège René-Goscinny*.
* I byen Vaires-sur-Marne i departementet Seine-et-Marne ligger *collège René-Goscinny*.
* I den belgiske hovedstaden Brussel ble det i 2005 avduket et veggmaleri på adressen 33 rue de la Buanderie, med ulike kjente figurer fra tegneseriealbumet *[[Astérix en Corse]]* (norsk: *Asterix på Korsika*).
* I 2006 fikk en gate i Paris' 13. arrondissement navnet rue René-Goscinny.
* i 2006–2007 ble det bygget et tilbygg til administrasjonsbygget til Institut régional d'administration de Bastia i Bastia på Korsika; tilbygget ble oppkalt etter René Goscinny.
* I oktober 2007 ble grunnskolen i sentrum av byen Divion i departementet Pas-de-Calais omdøpt til «école René-Goscinny» (norsk: «René Goscinny-skolen»). Det var skoleelevene selv som hadde valgt dette navnet, og René Goscinnys datter Anne Goscinny var til stede under navneseremonien.
* Den 4. oktober 2008, ble grunnskolen i byen Auzeville-Tolosane i departementet Haute-Garonne omdøpt til «école René-Goscinny». Også under denne navneseremonien var datteren Anne Goscinny tilstede som hedersgjest; i sin tale understreket hun at hun selv mintes sin far som en person som først og fremst alltid var på utkikk etter nye ideer. Også i Auzeville-Tolosane var det skoleelevene som hadde bestemt skolens nye navn; de hadde stemt over en liste som inneholdt navnene på et tredvetalls forfattere.
* La commune de Drap, dans les Alpes-Maritimes, abrite un lycée René-Goscinny depuis novembre 2012. Anne Goscinny a cédé le terrain sur lequel il a été construit.
* La ville de Torcy en Seine-et-Marne a baptisé une de ses rues du nom de l'artiste.
* Lors du Festival d'Angoulême 2017, le 25 janvier, un obélisque à la gloire de René Goscinny est inauguré devant la gare de la ville par sa fille, Anne Goscinny et le maire d'Angoulême Xavier Bonnefont. D'un poids de  et d'une hauteur de , il provient de l'institut René-Goscinny. Des phylactères issus des albums du scénariste sont gravés sur les quatre faces du monument, et une citation sur son socle. C'est le plus grand monument d’Europe dédiée à la BD.
* I 2017–2018 ble det holdt en utstilling på det jødiske museet ''Musée d'Art et d'Histoire du Judaïsme'' (MAHJ) i Paris, i forbindelse med at det var 40 år siden René Goscinny døde.
* I 2017 ble det avholdt en utstilling på Cinemateket i Paris (Cinémathèque française) som var viet Goscinnys store filminteresse; utstillingen hadde tittelen «Goscinny et le cinéma : Astérix, Lucky Luke et Cie» (norsk oversettelse: «Goscinny og filmen: Asterix, Lucky Luke & co.»).
* À Paris, près de son dernier domicile, à l'angle de la rue de Boulainvilliers et de la rue Singer, une statue à son effigie  est inaugurée en janvier 2020 par la maire Anne Hidalgo, en présence de Jean-Jacques Sempé et de Jul, nouveau dessinateur de *Lucky Luke*. Il s'agit de la première statue à Paris d'un créateur de bandes dessinées.
* I 2018 publiserte avisen *[[Le Monde]]* et bilag med tittelen « Les trésors retrouvés de René Goscinny » (norsk oversettelse: «René Goscinnys gjenoppdagede skatter»), der et stort antall gjenoppdagede eller tidligere upubliserte serietegninger ble gjengitt.
* Sommeren 2021 ble det holdt en utstilling med Goscinnys arbeider i ''Palais des Festivals et des congrès'' i Cannes; utstillingen hadde tittelen «Goscinny et le Cinéma» (norsk oversettelse: «Goscinny og filmen»).
* I 2021 vedtok byen Angoulême at det skulle lages en 196 m2 stor freske til ære for René Goscinny i gaten som bærer hans navn; fresken har blitt utført av manusforfatter Catel og gatekunstneren Moon.

## Bildegalleri: ''Obélisque Goscinny'' i Angoulême

Fil:FIBD2017Goscinny1.jpg|Avdukingen av *l'obélisque René Goscinny* , en obelisk som ble reist foran jernbanestasjonen i den franske byen Angoulême.
Fil:FIBD2017Goscinny2.jpg|Selve avdukingen av obelisken.

## Familie
Goscinny giftet seg med Gilberte Pollaro-Millo i 1967. I 1968 fikk de datteren Anne Goscinny, som også ble forfatter.

## Referanser


## Eksterne lenker
* 
* 
*